CELEX: 22021D0186
Language: sk
Date: 2018-07-06 00:00:00
Title: Rozhodnutie Spoločného výboru EHP č. 124/2018 zo 6. júla 2018, ktorým sa mení príloha I (Veterinárne a fytosanitárne záležitosti) k Dohode o EHP [2021/186]

25.2.2021   
               
               
                  SK
               
               
                  Úradný vestník Európskej únie
               
               
                  L 67/3
               
            
         ROZHODNUTIE SPOLOČNÉHO VÝBORU EHP
         č. 124/2018
         zo 6. júla 2018,
         ktorým sa mení príloha I (Veterinárne a fytosanitárne záležitosti) k Dohode o EHP [2021/186]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie rozhodnutie Komisie (EÚ) 2018/136 z 25. januára 2018, ktorým sa určuje referenčné laboratórium Európskej únie pre slintačku a krívačku a mení príloha II k smernici Rady 92/119/EHS, pokiaľ ide o referenčné laboratórium Európskej únie pre vezikulárnu chorobu, (1) sa má začleniť do Dohody o EHP.
                  
               
                     (2)
                  
                  
                     Vykonávacím rozhodnutím (EÚ) 2018/136 sa s účinnosťou od 1. januára 2019 ruší rozhodnutie Komisie 2012/767/EÚ (2) začlenené do Dohody o EHP, a preto je potrebné odkaz naň v rámci Dohody o EHP vypustiť s účinnosťou od 1. januára 2019.
                  
               
                     (3)
                  
                  
                     Toto rozhodnutie sa týka právnych predpisov, ktoré sa vzťahujú na živé zvieratá okrem rýb a živočíchov akvakultúry a na živočíšne produkty, akými sú napríklad vajíčka, embryá a spermie. Právne predpisy o týchto záležitostiach sa neuplatňujú na Island, ako sa uvádza v úvodnej časti kapitoly I v odseku 2 prílohy I k Dohode o EHP. Toto rozhodnutie sa preto neuplatňuje na Island.
                  
               
                     (4)
                  
                  
                     Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (5)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola I prílohy I k Dohode o EHP sa mení takto:
            
                        1.
                     
                     
                        V časti 3.1 bode 9 (rozhodnutie Rady 92/119/EHS) sa dopĺňa táto zarážka:
                        
                                    „—
                                 
                                 
                                    
                                       32018 D 0136: Vykonávacie rozhodnutie Komisie (EÚ) 2018/136 z 25. januára 2018 (Ú. v. EÚ L 24, 27.1.2018, s. 3).“
                                 
                              
                  
                        2.
                     
                     
                        V časti 3.2 sa za bod 47 [nariadenie Komisie (EÚ) č. 415/2013] vkladá tento bod:
                        
                                    „48.
                                 
                                 
                                    
                                       32018 D 0136: Vykonávacie rozhodnutie Komisie (EÚ) 2018/136 z 25. januára 2018, ktorým sa určuje referenčné laboratórium Európskej únie pre slintačku a krívačku a mení príloha II k smernici Rady 92/119/EHS, pokiaľ ide o referenčné laboratórium Európskej únie pre vezikulárnu chorobu ošípaných (Ú. v. EÚ L 24, 27.1.2018, s. 3).
                                    Tento právny akt sa neuplatňuje na Island.“
                                 
                              
                  
                        3.
                     
                     
                        S účinnosťou od 1. januára 2019 sa vypúšťa znenie bodu 35 (vykonávacie rozhodnutie Komisie 2012/767/EÚ) v časti 3.2.
                     
                  
         
            Článok 2
            Znenie vykonávacieho rozhodnutia (EÚ) 2018/136 v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 7. júla 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 6. júla 2018.
            
               
                  Za Spoločný výbor EHP
               
               
                  predsedníčka
               
               Oda Helen SLETNES
            
         
         
            (1)  Ú. v. EÚ L 24, 27.1.2018, s. 3.
         
         
            (2)  Ú. v. EÚ L 337, 11.12.2012, s. 54.
         
            (*1)  Ústavné požiadavky neboli oznámené.